ওমান এয়ার

ওমান এয়ার (আরবি: الطيران العماني) হচ্ছে ওমানের জাতীয় বিমানসংস্থা, যা মাস্কাট এর সীব এ মাস্কাট ইন্টারন্যাশনাল এয়ারপোর্ট এর গ্রাউন্ড ফ্লোরে অবস্থিত৷ বিমানসংস্থাটি অভ্যন্তরীণ এবং আন্তর্জাতিক রুটে বিমান পরিচালনা করে থাকে এবং একই সাথে আঞ্চলিক এয়ার ট্যাক্সি এবং চার্টার ফ্লাইট পরিচালনা করে থাকে৷ এয়ারলাইনটি দ্বারা পরিচালিত বিমানসমূহের প্রধান কেন্দ্রস্থল হচ্ছে মাস্কাট ইন্টারন্যাশনাল এয়ারপোর্ট৷ ওমান এয়ার আরব এয়ার ক্যারিয়ার্স অর্গানাইজেশন এর একজন সদস্য৷ ওমান এয়ার এর যাত্রার পটভূমি মূলত শুরু হয় ১৯৭০ সালে, যখন ওমান ইন্টারন্যাশনাল সার্ভিসেস (ওআইএস) প্রতিষ্ঠিত হয়৷ পরবর্তীতে কোম্পানীটি বেইত আল ফালাজ এয়ারপোর্টে সিভিল এয়ারক্রাফট গ্রাউন্ড হ্যান্ডেলিং সার্ভিস প্রদান শুরু করে৷ ১৯৭২ সালে ওমান ইন্টারন্যাশনাল সার্ভিসেস (ওআইএস) এর কার্যক্রম নতুন টার্মিনাল সীব ইন্টারন্যাশনাল এয়রপোর্টে স্থানান্তরিত করে৷ ১৯৭৭ সালে এয়ারক্রাফট ইঞ্জিনিয়ারিং ডিভিশন প্রতিষ্ঠার পূর্বে কোম্পানীটি গালফ এয়ার এর লাইট এয়ারক্রাফট ডিভিশন এর দায়িত্ব নেয়৷ ওমানের বেসামরিক বিমান চলাচল খাত এর দ্রুত অগ্রগতির কারণে ওমান ইন্টারন্যাশনাল সার্ভিসেস (ওআইএস) বিভিন্ন সার্ভিস যেমন হ্যাঙ্গার, ওয়ার্কশপ, ইন-ফ্লাইট ক্যাটারিং ইত্যাদি সুবিধার সাথে সংযুক্ত হয়৷ ১৯৮১ সালে ওমান এভিয়েশন সার্ভিস একটি জয়েন্ট স্টক কোম্পানীতে পরিণত হয়৷ ওমান ইন্টারন্যাশনাল সার্ভিসেস (ওআইএস) গালফ এয়ার এর নিকট হতে ১৩টি এয়ারক্রাফট কেনে, যে বিমানগুলো তাদের পূর্বে ব্যবহৃত টার্বোপ্রপস ফকার ২৭-৬০০ এবং ৫০০ সিরিজ এর পরিবর্তে ব্যবহার করা শুরু হয়৷ পরবর্তী বছর ওমান এভিয়েশন সার্ভিস যৌথভাবে গলফ এয়ার এর সাথে সালালাহতে জেট ইঞ্জিন চালিত বিমান পরিচালিত ফ্লাইট পরিচালনা শুরু করে৷ ১৯৮৩ সাল হতে ১৯৯৩ সাল পর্যন্ত কোম্পানীটি নতুন নতুন যন্ত্রপাতি যেমন সেসনা সিটাশন ক্রয় করে এবং তদের সার্ভিসসমূহ উন্নতকরণের লক্ষ্যে নতুন নতুন সুবিধা চালু করে৷ ১৯৯৩ সালে ওমান এয়ার গঠিত হয়৷ ঐ বছরই মার্চ মাসে একটি বোয়িং ৭৩৭-৩০০ এর মাধ্যমে মাস্কাট হতে সালালাহ প্রথম ফ্লাইট পরিচালনা করা হয়৷ ১৯৯৩ সালের জুলাই মাসে এয়ারলাইনটি দ্বারা বোয়িং ৭৩৭-৩০০ এর মাধ্যমে এর প্রথম আন্তর্জাতিক ফ্লাইট দুবাইতে পরিচালিত হয়৷ অন্যান্য গন্তব্যস্থল যেমন ট্রিভানড্রামে নভেম্বর মাসে, ১৯৯৪ সালের জানুয়ারি মাসে কুয়েত এবং করাচীতে এবং অক্টোবর মাসে কলম্বোতে ফ্লাইট পরিচালনা শুরু হয়৷ ১৯৯৫ সালে বোয়িং ৭৩৭ গুলো পরিবর্তনের লক্ষ্যে রিজিয়ন এয়ার অব সিঙ্গাপুর হতে দুটি এয়ারবাস এ৩২০ লীজ নেয়া হয়৷ ১৯৯৫ হতে ১৯৯৭ পর্যন্ত অন্যান্য বিভিন্ন গন্তব্যস্থল যেমন মুম্বাই, ঢাকা, আবুধাবি, দোহা এবং চেন্নাই ইত্যাদি স্থানে ফ্লাইট পরিচালনা করা হয়৷ ১৯৯৮ সালের অক্টোবর মাসে ওমান এয়ার ইন্টারন্যাশনাল এভিয়েশন ইন্ডাস্ট্রি ট্রেড গ্রুপ ইন্টারন্যাশনাল এয়ার ট্রান্সপোর্ট অ্যাসোসিয়েশন (আইএটিএ) এ অন্তর্ভূ্ক্ত হয়৷ পরবর্তী বছরের শেষের দিকে গাওডার, পেশওয়ার, জেদ্দা এবং আল-আইন ইত্যাদি স্থানে এয়ারলাইনটির ফ্লাইট নেটওয়ার্ক বিস্তৃত করা হয়৷ ২০১৫ সালের ডিসেম্বর মাস অনুসারে, ওমান এয়ার এর প্রধান কেন্দ্রস্থল মাস্কাট আন্তর্জাতিক বিমানবন্দর হতে ২৭টি দেশের ৫০টি গন্তব্যস্থলে এর বিমানসমূহ পরিচালনা করে থাকে৷ এ সকল গন্তব্যস্থলের মধ্য ভারতে সর্বাধিক ফ্লাইট (১১টি গন্তব্যস্থলে) পরিচালিত হয়ে থাকে৷ নিন্মলিখিত এয়ারলাইন্সগুলোর সাথে ওমান এর কোড শেয়ার চুক্তি বিদ্যমান রয়েছে: এমিরেটস ইথিউপিয়ান এয়ারলাইন্স গারুডা ইন্দোনেশিয়া কেএলএম রয়েল জর্ডানিয়ান সাউদিয়া শ্রীলঙ্কান এয়ারলাইন্স থাই এয়ারওয়েজ টার্কিশ এয়ারলাইন্স ২০১৬ সালের আগস্ট মাস অনুসারে ওমান এয়ার এর বিমানবহরে নিচের বিমানগুলো রয়েছে: এয়ারবাস এ৩৩০-২০০, এয়ারবাস এ৩৩০-৩০০, বোয়িং ৭৩৭-৭০০, বোয়িং ৭৩৭-৮০০, বোয়িং ৭৩৭-৯০০ইআর, বোয়িং ৭৩৭ ম্যাক্স, বোয়িং ৭৮৭-৮, বোয়িং ৭৮৭-৯, এমব্রায়ার ১৭৫৷ এয়ারবাস এ৩০০বি৪-২০৩, এয়ারবাস এ৩১০-৩০০, এয়ারবাস এ৩২০-২০০, এটিআর ৪২-৫০০, বোয়িং ৭৩৭-৩০০, বোয়িং ৭৩৭-৪০০, বোয়িং ৭৩৭-৭০০, বোয়িং ৭৫৭-২০০, বোয়িং ৭৬৭-২০০ইআর, বম্বারডিয়ার ড্যাশ ৮-৩০০৷ Oman Air। "Our Networks"। ১৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৬।  Dron, Alan (১০ আগস্ট ২০১৪)। "Oman Air appoints new CEO"। Air Transport World। ২০১৪-০৮-১০ তারিখে মূল থেকে আর্কাইভ করা। সংগ্রহের তারিখ ২০১৬-১১-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)   "Profile on Oman Air"। CAPA। Centre for Aviation। ২১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-১০-৩১।  "Oman Air Airlines"। cleartrip.com। সংগ্রহের তারিখ ২১ নভেম্বর ২০১৬।  "Expansion 2007"। Oman Air। ১১ জানুয়ারি ২০০৮। ২১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০০৯-০৫-২১।  মধ্যপ্রাচ্য প্রবেশদ্বার উইকিমিডিয়া কমন্সে ওমান এয়ার সম্পর্কিত মিডিয়া দেখুন। অফিসিয়াল ওয়েবসাইট অফিসিয়াল ব্লগ